armvectores/hy_wikipedia_2023 huggingface dataset:
Պինել դե Սոլսոնես

Պինել դե Սոլսոնես  (իսպ.՝ Pinell de Solsonès, բասկ.՝ Pinell de Solsones), քաղաք և մունիցիպալիտետ Իսպանիայում, մտնում է Լեիդա նահանգի, ինչպես նաև Կատալոնիա ինքնավար մարզի մեջ։ Մունիցիպալիտետը գտնվում է Սոլսոնես շրջանում։ Տարածքը ՝ 91, 1 կմ²։ Բնակաչությունը ՝ 215 մարդ (2010 թվականի տվյալներով ) ։


== Բնակչություն ==


== Ծանոթագրություններ ==


== Արտաքին հղումներ ==
Página web del Ayuntamiento Archived 2008-01-09 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información del Institut d'Estadística de Catalunya
Բուրգիլյոս

Բուրգիլյոս (իսպ.՝ Burguillos), բնակավայր և մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Վեգա դել Գվադալկիվիր շրջանում։ Տարածքը կազմում է՝ 42 կմ2։ Բնակչությունը՝ 6120 մարդ (2010 թվականի տվյալներով)։ Հեռավորությունը պրովիցիայի վարչական կենտրոնից՝23 կմ։


== Ժողովրդագրություն ==


== Արտաքին հղումներ ==
պաշտոնական կայք Archived 2014-12-24 at the Wayback Machine.
Ayuntamiento de Burguillos Archived 2014-12-24 at the Wayback Machine.
Burguillos Archived 2007-09-26 at the Wayback Machine.
Información de Burguillos Archived 2007-01-04 at the Wayback Machine.
Վիլլա (գյուղ, Առե շրջան)

Անվան այլ կիրառումների համար տե՛ս՝ Վիլլա (այլ կիրառումներ)Վիլլա (էստ․՝ Võlla), գյուղ Էստոնիայի Պյարնումաա նահանգի Առե շրջանում։
2011 թվականի տվյալներով գյուղում բնակվում էր 68 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
(4132) Բարտոկ

(4132) Բարտոկ (անգլ.՝ Bartok), աստերոիդ աստերոիդների հիմնական գոտում։ Հայտնաբերվել է 1988 թվականի մարտի 12-ին Ջեֆ Ալուի կողմից Պալոմարում։
Միջին հեռավորությունը Արեգակից կազմում է 2,407166 ա. մ., առավելագույնը մոտենում է 1,7153 ա. մ. հեռավորության վրա և հեռանում 3,099 ա. մ.։ Արեգակի շուրջ մեկ ամբողջական պտույտ է կատարում 1364,14 երկրային օրվա ընթացքում, իր ուղեծրով շարժվելով միջինում 0,263903 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,32° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4132) Բարտոկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստեփան Շահումյանի կիսանդրի (Երևան, Մալաթիա-Սեբաստիա)

Անվան այլ կիրառումների համար տե՛ս՝ Ստեփան Շահումյանի կիսանդրի (այլ կիրառումներ)Ստեփան Շահումյանի կիսանդրի, գտնվում է Երևանի Մալաթիա-Սեբաստիա համայնքում՝ Սեբաստիայի փողոց 32 հասցեում, Մալաթիա-Սեբաստիա համայնքի թաղապետարանի առջև։ Հուշարձանը տեղադրվել է 1970 թվականին։ Ընդգրկված է Երևանի Մալաթիա-Սեբաստիա վարչական շրջանի պատմության և մշակույթի անշարժ հուշարձանների ցանկում։


== Հեղինակ ==
Քանդակագործ՝ Ֆրիդ Սողոյան


== Տվյալներ ==
Նյութ - բազալտ
Տեղադրման տարեթիվ - 1970


== Տես նաև ==
Ստեփան Շահումյանի հուշարձան (Երևան, Շահումյանի հրապարակ)
Ստեփան Շահումյանի հուշարձան (Գյումրի)
Ստեփան Շահումյանի կիսանդրի (Երևան, Կենտրոն)
Ստեփան Շահումյանի կիսանդրի (Սիսիան)
Ստեփան Շահումյանի հուշարձան (Ստեփանավան)
Ստեփան Շահումյանի կիսանդրի (Վաղարշապատ)


== Ծանոթագրություններ ==
Դոտոր Մաուրիսիու Կարդոզու

Դոտոր Մաուրիսիու Կարդոզու (պորտ.՝ Doutor Maurício Cardoso), համայնք Բրազիլիայի  Ռիու Գրանդի դու Սուլ նահանգում։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզի։ Մտնում է տնտեսա-վիճակագրական Տրես Պասուսի գավառի մեջ։ Բնակչության թվաքանակը  ըստ 2006 թվականի տվյալների եղել է 5 679։ Տարածքը՝ 256,323 կմ2։ Բնակչության խտությունը՝ 22,2 մարդ/կմ²։


== Վիճակագրություն ==
Համախառն ներքին արտադրանքը կազմել է 78 217 722,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 13 086,45 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,765
Ռադովան Կարաջիչ

Ռադովան Կարաջիչ (սերբերեն՝ Радован Караџић, ՄՀԱ՝ [râdovaːn kâraʤiʨ]) (ծն. հունիսի 19, 1945, Պետնջիկա, Մոնտենեգրոյի ՍՀ, Հարավսլավիայի ՍՖՀ), սերբ բանաստեղծ, հոգեբան և քաղաքական գործիչ։ 1989 թվականին համահիմնադրել է «Սերբական դեմոկրատական կուսակցությունը»՝ սերբական ազգայնական կուսակցություն, որը գործել է Բոսնիա և Հերցեգովինայում։


== Ռազմական հանցագործություններ ==
1991 թ. Հարավսլավիայի փլուզումից հետո, Ռադովան Կարաջիչը նախագահել է Սերբական հանրապետությունը։ Նա մեղադրվում է այդ ընթացքում բոսնիացիների և կրոատների էթնիկ զտումներ իրականացնելու հրահանգ տալու մեջ։ Բոսնիական պատերազմից անմիջապես հետո, 1995 թ. նրա նկատմամբ մեղադրանք է ներկայացվել ՄԱԿ-ի կողմից ստեղծված միջազգային դատարանի (առավելապես հայտնի որպես Հաագայի դատարան) Հարավսլավական տրիբունալի առջև՝ Բոսնիա և Հերցեգովինայի իսլամադավան բնակչության նկատմամբ ռազմական հանցագործություն և ցեղասպանություն մեղադրանքներով։ Թեպետ տրիբունալը նրան ձերբակալելու որոշում էր կայացրել, Ռադովան Կարաջիչը երկար ժամանակ մնացել է ազատության մեջ։ Սերբական բնակչության մեջ նա դեռևս որոշակի ժողովրդականություն էր վայելում, չնայած, կամ գուցե շնորհիվ, պատերազմում նրա դերակատարության։ Սերբ ժողովրդի մեծ մասը մինչև այժմ չի ընդունում այն հանցագործությունները և ցեղասպանությունը, որ կատարվել են Բոսնիա և Հերցեգովինայում։


== Ձերբակալություն ==
2008 թ. հուլիսի 21-ին Ռադովան Կարաջիչը ձերբակալվել է և հանձնվել Բելգրադի ռազմահանցանքների տրիբունալի հետաքննական դատարանին։ Ձերբակալության պահին նա որպես այլընտրանքային բուժակ աշխատում էր մի մասնավոր կլինիկայում։ Նա իրեն շպարել էր երկար սպիտակ մազերով ու մորուքով և ապրում էր Դրագան Դաբիչ կեղծանվան տակ։


== Ծանոթագրություններ ==
Յանի կամ Լորել

Յանի կամ Լորել, ձայնային խաբկանք, որը վիրուսային դարձավ 2018 թվականի մայիսին։ Թվիթերում հարցում է անցկացվել այդ ձայնագրությունը լսած ավելի քան 500 000 մարդկանց շրջանում, որոնցից  56 %-ը լսում են տղամարդու, որը արտասանում է «Լորել», իսկ 44 %-ը՝ կնոջ, որը արտասանում է «Յանի»։


== Պատմություն ==
Ձայնագրությունը ստեղծվել է Vocabulary.com օնլայն բառարանում «Laurel»  բառի 2007 թվականի ձայնագրությունից։ Ձայնագրության տարածումը որպես խաբկանք, ամենայն հավանականությամբ, սկսվել է Flowery Branch միջնակարգ դպրոցի աշակերտուհուց, ով այդ խաբկանքը տեղադրել էր Instagram-ում 2018 թվականի մայիսի 11-ին։ Խաբկանքը մեծ ճանաչում գտավ, երբ աշակերտուհու ընկերը հաջորդ օրը այդ ձայնագրությունը տեղադրեց reddit կայքում։ Մեմը օգտագործեց բլոգեր Քլոյա Ֆելդմանը իր Twitter-ի էջում։
Ձայնագրությանը արձագանքել են մի շարք հանրահայտ անձինք, ինչպես, օրինակ, Էլեն Դեջեներեսը, Սթիվեն Քինգը և Քրիսի Թայգենը, ինչպես նաև Յանին և Լորել Հեյլոն, ում անունները կրկնում են ձայնագրության անունները։ Թվիթերում Սպիտակ տան կողմից ներկայացրած հոլովակում ԱՄՆ նախագահ Դոնալդ Թրամփը պատասխանել է մեմին հումորով. «Ես covfefe եմ լսում». դա հղում է նրա անցյալ տարվա թվիթին։
The Guardian հրատարակչությունը խաբկանքն անվանել է ամենից շատ կիսվող թեման համացանցում 2015 թվականի «կապույտ և սպիտակ զգեստի խաբկանքից» հետո։ Vocabulary.com-ը առանձին բացատրություն է ավելացրել «Yanny» բառին «Laurel»-ի ձայնագրությանը համապատասխան, իսկ բնորոշում է վերաբերում է սույն խաբկանքին։


== Գիտական բացատրություն ==
Բենջամին Մանսոնը[en]՝ Մինեսոտայի համալսարանի լսողության մասին գիտության պրոֆեսոր, ենթադրություն է կատարել, որ «Յանին» լսվում է ավելի բարձր հաճախություններում, իսկ «Լորելը»՝ ավելի ցածր։ Քևին Ֆրանկը՝ Մասաչուսեթսի ականջի և աչքի համալսարանի ձայնաբանության բաժնի ղեկավարը, պատմել է Times-ին, որ ձայնագրությունը գործում է «ընկալմանն սահմանին» և այն համեմատել է Նեքերի խորանարդի հետ։ Բրեդ Սթորին՝ Արիզոնայի համալսարանի լսողության և խոսքի պրոֆեսորը, CNN հեռուստաալիքին հայտնել էր, որ ընկալման երկակիության վրա ազդում է ձայնագրության վատ որակը։
New York Times-ը իր կայքում ինտերակտիվ թեստ հրապարակեց, որը թույլ էր տալիս նվազեցնել և բարձրացնել ձայնագրության բարձր և ցածր հաճախությունների բարձրությունը։ Բացի այդ՝ ունկնդիրները լսում են կա՛մ «Յանի», կա՛մ «Լորել», ինչը ապացուցում է Բենջամին Մանսոնի բացատրությունը։


== Ծանոթագրություններ ==
Աուրա լեզու

Աուրա լեզու (Aurá, Auré, Aurê), մեռած հնդկացիական լեզու, պատկանում է վայամպի լեզուների խմբի տուպի գուարանի ենթաընտանիքի տուպի լեզվաընտանիքին, այս լեզվով խոսել են 2 հնդկացիական ցեղեր Մարանյան նահանգում։ Երկուսն էլ ապրում էին խաղաղ իրար հետ, բայց տեղափոխվեցին Պարա նահանգ, որը գտնվում էր Բրազիլիայում։


== Արտաքին հղումներ ==
Աուրա-ն Ethnologue-ում


== Ծանոթագրություններ ==
Զամլեթի

Զամլեթի (վրաց.՝ ზამლეთი), գյուղ Վրաստանում։ Գտնվում է Աջարիայի Ինքնավար Հանրապետության Շուախևի շրջանում։


== Դիրք ==
Գտնվում է ծովի մակարդակից 800 մետր բարձրության վրա։ Շրջկենտրոն Շուախևից 8 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 115 մարդ։


== Ծանոթագրություններ ==
Մ.թ.ա. 672


== Դեպքեր ==


== Ծնունդներ ==


== Մահեր ==
Տավոլոժկա (այլ կիրառումներ)

Տավոլոժկա, կարող է վերաբերել՝

Տավոլոժկա - գետ Ռուսաստանում, Մեդվեդիցա գետի վտակը
Տավոլոժկա - գետ Ռուսաստանում, Մեծ Ուզեն գետի վտակը
Բնիձորի փոքր վանք

Բնիձորի Փոքր վանք, ավերված հայկական առաքելական վանական համալիր Վրաստանի Քվեմո Քարթլիի մարզի Մառնեուլի շրջանի Շահումյան գյուղի տարածքում՝ Սպիտակաշեն գյուղատեղիի և Բնիձորի Մեծ վանքի միջև գտնվող անտառածածկ վայրում։ Ենթադրաբար կառուցվել է 16-17-րդ դարերում։
Եկեղեցին միանավ շինություն է։ Միակ մուտքը բացված է հարավային կողմից։ Պատերի պահպանված առավելագույն բարձրությունը 2 մ է։ Պահպանվել է մեկ զույգ որմնասյուներ։ Կանգուն վիճակում եղած ժամանակ թաղը կանգնած է եղել թաղակիր կամարի վրա։ Եկեղեցին կառուցված է մեծ չափերի կիսամշակ քարերից և կրաշաղախով։ Ունի 8.50x4.85 մ արտաքին չափեր։
Եկեղեցու շուրջ տարածված է գերեզմանոց, որտեղ առկա տապանաքարերը նման են մոտակա հնավայրերում պահպանված 17-րդ դարով թվագրվող գերեզմանաքարերին։ Տապանաքարերի շարքում հանդիպում են զարդանախշերով քարեր։ Այդպիսիններից են 145x55x26 սմ չափեր ունեցող ուղանկյունաձև շիրմաքարը, որի վրա պատկերված է մարդ, սափոր, դաշույններ և այլ առարկաներ, 170x57x25 սմ չափեր ունեցող շիրմաքարը, որի վրա ծիսական հագուստներով երկու անձի պատկերաքանդակներ են՝ շրջապատված խորհրդանշական այլ իրերի պատկերներով։ Գերեզմանաքարերը չունեն գրավոր արձանագրություններ


== Ծանոթագրություններ ==
Ջանսուղ Կախիձե

Ջանսուղ Իվանովիչ Կախիձե (վրաց.՝ ჯანსუღ კახიძე, մայիսի 26, 1936(1936-05-26) կամ մայիսի 26, 1935(1935-05-26), Թիֆլիս, ԱԽՖՍՀ, ԽՍՀՄ - մարտի 8, 2002(2002-03-08), Թբիլիսի, Վրաստան), վրացի դիրիժոր, կոմպոզիտոր, երգիչ։ ԽՍՀՄ-ի ժողովրդական արտիստ։


== Կենսագրություն ==
Ջանսուղ Կախիձեն ծնվել է 1936 թվականի մայիսի 26-ին՝ Թբիլիսիում, գինգործների ընտանիքում։
1958 թվականին ավարտել է Թբիլիսիի կոնսերվատորիան, իսկ 1963 թվականին ասպիրանտուրան։ Աշխատանքային փորձ է ձեռք բերել Ֆրանսիայում։ 1962-1971 թվականներին եղել է Վրաստանի օպերայի և բալետի թատրոնի դիրիժոր (1965-1968 թվականներին գլխավոր դիրիժոր)։
1971-1973 թվականներին աշխատել է Լոդձի օպերային թատրոնում, որտեղ բեմադրել է Զաքարիա Պալիաշվիլիի օպերան։ Վրաստանի կինոմատուրգների միության անդամ։
Մահացել է 2002 թվականի մարտի 8-ին՝ Թբիլիսիում։ Թաղված է Դիդուբեի պանթեոնում։


== Ընտանիք ==
Որդին՝ Վախտանգ Կախիձեն ևս դիրիժոր և կոմպոզիտոր է։


== Մրցանակներ և պարգևներ ==
ԽՍՀՄ Ժողովրդական արտիստ - 1985
Խորհրդային Վրաստանի Ժողովրդական արտիստ - 1978


== Ծանոթագրություններ ==
Մայքլ Չիմինո

Մայքլ Չիմինո (անգլ.՝ Michael Cimino, փետրվարի 3, 1939(1939-02-03)[…], Նյու Յորք, Նյու Յորք - հուլիսի 2, 2016(2016-07-02)[…], Լոս Անջելես, Կալիֆոռնիա, ԱՄՆ), ամերիկացի ռեժիսոր, սցենարիստ և պրոդյուսեր։ «Օսկար» մրցանակի դափնեկիր, ավելի շատ հայտնի է որպես «Եղնիկի որսորդը» կինոնկարի ռեժիսոր։


== Կենսագրություն ==
Ծնվել է 1939 թվականի փետրվարի 3-ին (այլ տվյալներով՝ 1943 թվականի նոյեմբերի 16-ին) Նյու Յորքում։ Ավարտել է Եյլի համալսարանը, որից հետո աշխատել հեռուստատեսության  գովազդային գործակալությունում։ Իր կարիերան կինոմատոգրաֆիայում սկսել է սցենարներ գրելով (հիասքանչ կինոժապավեն՝ Դուգլաս Տրամբալլի «Լուռ վազք» ստեղծագործության հիման վրա)։ Նրա առաջին հայտնի գործը եղել է «Շանթաձիգն ու Արագավազը» ֆիլմը (1974 թվական), որտեղ խաղացել է Քլինթ Իսթվուդը:
Չորս տարի անց Չիմինոն նկարահանել է վիետնամական պատերազմի մասին «Եղնիկի որսորդը» ֆիլմը, որը նրան ամենամեծ հաջողությունն է բերել։ Ֆիլմում նկարահանվել են Ռոբերտ դե Նիրոն և Քրիստոֆեր Ուոքենը։ «Եղնիկի որսորդը» ֆիլմը ստացել է հինգ «Օսկար» (այդ թվում՝ լավագույն ֆիլմ և լավագույն ռեժիսոր անվանակարգերում), իսկ անձամբ Չիմինոյին «United Artists» գործակալության կողմից ֆինանսական հնարավորություն է տրվել հաջորդ՝ «Դրախտի դարպասները»  ֆիլմի նկարահանման աշխատանքներն սկսելու համար։
Սակայն այն ժամանակ շատ մեծ ՝ 40 միլիոն դոլարով նկարահանված «Դրախտի դարպասները» ֆիլմը(1981 թվական) սարսափելի ձախողվել է։ Դա էլ բերել է «United Artists» գործակալության սնանկացման և շատ լուրջ ազդել Չիմինոյի հեղինակության վրա։
1980-ական թվականներին ռեժիսորը ներկայացրել է «Վիշապի տարին» ֆիլմը (1985 թվական)` գլխավոր դերում Միքի Ռուրկը, և  Մարիո Պյուզոյի վեպի հիման վրա նկարահանված «Սիցիլիացին» (1987 թվական) ֆիլմը՝ Քրիստոֆեր Լամբերի մասնակցությամբ։ 1990 թվականին ներկայացրել է Ուիլյամ Ուայլերի «Հուսահատության ժամեր» նույնանուն ֆիլմի վերափոխված տարբերակը, որտեղ խաղացել են Միքի Ռուրկը և Էնթոնի Հոփքինսը։ 1996 թվականին ռեժիսորը նկարահանել է «Արև որսացողը» սրընթաց գործողություններով դրաման։
2007 թվականին Չիմինոյի նկարահանած «Թարգմանություն չի պահանջվում» կարճամետրաժ ֆիլմը ներկայացվել է «Յուրաքանչյուրին՝ իր կինոն» կինոալմանախի ցանկում։
Մահացել է 2016 թվականի հուլիսի 2-ին՝ 78 տարեկան հասակում,իր տանը՝ մտերիմներով շրջապատված։


== Ֆիլմերի ընտրանի ==


=== Ռեժիսոր ===
1974-  «Շանթաձիգն ու Արագավազը»
1978-  «Եղնիկի որսորդը»
1980- «Դրախտի դարպասները»
1985- «Վիշապի տարին»
1987- «Սիցիլիացին» (Մարիո Պյուզոյի համանուն վեպի հիման վրա նկարահանված)
1990- «Հուսահատության ժամեր»
1996- «Արև որսացողը»
2007-  «Թարգմանություն չի պահանջվում»(«Յուրաքանչյուրին՝ իր կինոն» կինոալմանախից մի էպիզոդ)


=== Սցենարիստ ===
1972-  «Լուռ վազք»1973-  «Վերին ուժ»
1980-  «Պատերազմի շներ»


== Ծանոթագրություններ ==


== Արտաքին հղումներ ==
Երեք ավազակ

Երեք ավազակ (անգլ.՝ The Three Robbers), ֆրանսիացի հայտնի գրող և նկարազարդող Թոմի Ունգերերի ամենահայտնի մանկական նկարազարդ գրքերից մեկը։ Հրատարակվել է 1961 թվականին, բազմիցս վերահրատարակվել է և թարգմանվել շատ լեզուներով (ավելի քան 16 լեզվով) .
Գիրքը երկու անգամ էկրանավորվել է, այդ թվում է նաև 2007 թվականին  լիամետրաժ ֆիլմը՝ լրացված սյուժեով։


== Սյուժե ==
Սև թիկնոցներով և սև գլխարկներով երեք կատաղի ավազակներ գիշերները թալանում էին ճանապարհի անցորդներին և իրենց ամբողջ թալանը տանում էին իրենց բնակատեղի, որ գտնվում էր լեռներում։ Մի անգամ գիշերով նրանց ձեռքն է ընկնում մի կառք, որում Տիֆֆանի անունով մի փոքրիկ աղջիկ կար, ով նոր էր որբացել։ Ավազակներն աղջկան տանում են իրենց թաքստոց, և նա զարմանքով հարցնում է, թե ավազակների ինչին է պետք այդքան զարդերը, եթե դրանք ոչ մի կերպ չեն օգտագործվում։
Տիֆֆանիի հարցն ավազակներին ստիպում է մտածել, և նրանք ամբողջ տարածաշրջանի աղքատ և լքված երեխաներին հավաքում են և իրենց գանձերով նրանց համար գեղեցիկ ամրոց են գնում։ Որբերը մեծանում են ամրոցում, այնտեղ գալիս էին նաև այլ երեխաներ, կամ այդտեղ էին բերում ընկեցիկների։ Ամրոցի շուրջն աստիճանաբար մի գյուղ է ստեղծվում, իսկ շատ տարիներ անց գյուղի բնակիչներն ավազակների հիշատակին 3 աշտարակ են կառուցում, որոնք ունեին մեծ գմբեթներ, ինչպես նրանց գլխարկներն էին։


== Էկրանավորում ==
Կա գրքի 2 էկրանավորում։ Առաջինը 6 րոպեանոց է, նկարահանվել է հայտնի ռեժիսոր Ջին Դեյչեմի կողմից 1972 թվականին և ամբողջովին հիմնված են Ունգերերի նկարազարդումների վրա։
Լիամետրաժ անիմացիոն ֆիլմը, որ կոչվում է «Երեք ավազակ», էկրան է բարձրացել 2007 թվականին և պարունակում է լրացուցիչ սյուժետային քայլեր, մուլտֆիլմի հնչյունավորմանը մասնակցել է նաև հենց ինքը՝ Ունգերերը։


== Ծանոթագրություններ ==


== Արտաքին հղումներ ==
Գրքի մասին Թոմի Ունգերերի կայքում Archived 2016-04-03 at the Wayback Machine.
Գրքի մասին Phaidon հրատարակչության կայքում
Գրքի մասին «Самокат» հրատարակչության կայքում(չաշխատող հղում)
Видеосюжет Дмитрия Гасина о русском переводе книги
Публикации о русском переводе книги
Три разбойника. Новый рассказ Томи Унгерера / Перевод: Мария Блинкина-Мельник
Мультфильм Джина Дейча (1972)
Էնկհաուզեն

Էնկհաուզեն (հոլ.՝ Enkhuizen ( արտասանություն)), համայնք Նիդերլանդների Հյուսիսային Հոլանդիա մարզում։ Տարածքը 12,42 կմ² է, բնակչությունը՝ 18.196 (2011 թ.)։ Մեկ շնչի տարեկան միջին եկամուտը 12.900 եվրո է։


== Ծանոթագրություններ ==
Վրթանես Սյուրմելյան

Վրթանես Սյուրմելյան, հայ դեղագործ։


== Կենսագրություն ==
Դեղագործական կրթություն է ունեցել և դեղագործ աշխատել։
1914 թվականի Առաջին համաշխարհային պատերազմի ժամանակ զորակոչվել է օսմանյան բանակ և զինվորական դեղագործ ծառայել։
Սպանվել է 1915 թվականին Տրա­պի­զո­նում՝ աքսորում։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Հայրապետյան Վանիկ, Էջեր Հայաստանի դեղագործության պատմությունից, Երևան, 1990։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Սեեռե (գյուղ, Կիհնու շրջան)

Անվան այլ կիրառումների համար տե՛ս՝ ՍեեռեՍեեռե (էստ․՝ Sääre), գյուղ Էստոնիայի Պյարնումաա նահանգի Կիհնու շրջանում։
2011 թվականի տվյալներով գյուղում բնակվում էր 126 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սոֆյա Պողոսյան

Սոֆյա Պողոսյան (հոկտեմբերի 20, 1988(1988-10-20)), հայ հաղորդավարուհի, հոգեբան և դերասանուհի։ Հայտնի է դարձել Շանթ TV-ով հեռարձակվող սերիալներում նկարահանվելով։ Սերիալներում նրա խաղընկերը հիմնականում եղել է` դերասան Աշոտ Տեր-Մաթևոսյանը։


== Անձնական կյանք ==
2010-2016 թվականներին ամուսնացած է եղել Նարեկ Գևորգյանի հետ։ 2019 թ-ի սեպտեմբերի 18-ին ամուսնացել է դերասան Աշոտ Տեր-Մաթևոսյանի հետ (Մինչև ամուսնանալը նրանք տևական ժամանակ միասին են ապրել)։ 2021 թ-ի օգոստոսի 18-ին ԱՄՆ-ում ծնվել է նրանց որդին՝ Միքայելը։


== Ֆիլմագրություն ==


== Ծանոթագրություններ ==


== Արտաքին հղումներ ==
Սոֆյա Պողոսյան. “Կարծում էի` ճիշտ չի ընկալվի, բայց… ”
ՍՈՖՅԱ ՊՈՂՈՍՅԱՆ. ԷԿՐԱՆԻՑ ԱՅՆ ԿՈՂՄ Archived 2021-11-01 at the Wayback Machine.
Sofya Poghosyan Internet Movie Database կայքում
Դավուդ (բժիշկ)

Անվան այլ կիրառումների համար տե՛ս՝ Դավուդ (այլ կիրառումներ)Դավուդ, հայ բժիշկ։


== Կենսագրություն ==
Բարձրագույն բժշկական կրթություն է ունեցել։ Կոստանդնուպոլսում բժիշկ (դոկտոր) է աշխատել։ Աքսորվել է Կիլիկիա։ 1909 թվականի ապ­րի­լի 12-ին, հայկական ջարդերի ժամանակ, գտնվել է Կիլիկիայի Ադա­նայի սանջակի Միսիս ավանում։ Թուրք ոճրագործները հարձակվել են Միսիսի բնակիչ Եփրեմ աղայի տան վրա, որտեղ ապաստանել էին հայերը և այլ քրիստոնյաներ։ Դահիճները բոլորին դուրս են բերել ընդարձակ բակ և կոտորել։ Եփրեմ աղայի տանը ապաստանածների մեջ է եղել նաև «պոլ­սե­ցի մի աք­սո­րա­կան` դոկտոր Դավուդը, որը բավական դիմադրեց դահիճներին, բայց ի վերջո, ընկրկեց»։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
Սիմոնյան Հրաչիկ, Հայերի զանգվածային կոտորածները Կիլիկիայում (1909 թ. ապրիլ), Երևան, 2009։
(9414) Մասամիմուրակամի

(9414) Մասամիմուրակամի (անգլ.՝ Masamimurakami), աստերոիդ աստերոիդների հիմնական գոտում։ Հայտնաբերվել է 1995 թվականի հոկտեմբերի 25-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,421908 ա. մ., առավելագույնը մոտենում է 2,0858 ա. մ. հեռավորության վրա և հեռանում 2,758 ա. մ.։ Արեգակի շուրջ մեկ ամբողջական պտույտ է կատարում 1376,69 երկրային օրվա ընթացքում, իր ուղեծրով շարժվելով միջինում 0,261498 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,2° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9414) Մասամիմուրակամի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
623

623 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 623 թվականն է, 
VII դարի 23-րդ տարին։


== Դեպքեր ==


== Ծնունդներ ==


== Մահեր ==
Ճառընտիր (5077)

Ճառընտիր (5077), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5077 թվի տակ։ Ձեռագիրը գրվել է 1311 թվականին Հակոբ Կիլիկեցի գրիչի կողմից Ս. Գրիգոր վանքում։ Ստացողը եղել է Հովհաննես աբեղան։ Գրված է թղթի վրա, որը ունի 16x12 չափս։ Ձեռագիրը կազմված է 297 թերթից։ Գրված է միասյուն, բոլորգրով։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարան գրչի՝ 19բ, 31ա, 56բ, 108բ, 287ա և այլուր, հետագայի՝ 86բ  (1696 թ․), 4բ, 5ա (1844 թ․), 4բ (1904 թ․):


== Բովանդակություն ==
Ճառք, խրատք (Յովհ․ Մանդակունի, Եւսեբիոս Ալէքսանդրացի, Ոսկեբերան, Եփրեմ, Անանիա վրդ․ անանունք)։
Հարցումն Արձանայ և պատասխանիք Եզնկայ։
Հարցումն Աշոտայ և պատասխանիք Եզնկայ։
Յաղագս կազմութեան մարդոյ (Ի չարից գոյացեալ)։
Ոտանաւոր (1844 թ․)։


== Ծանոթագրություններ ==
Արտիստը (Շիրվանզադե)

Անվան այլ կիրառումների համար տե՛ս՝ Արտիստը (այլ կիրառումներ)«Արտիստը», հայ գրող Շիրվանզադեի պատմվածքներից մեկը։ Լույս է տեսել 1901 թվականին։ Շիրվանզադեն գրել է այն Օդեսայում, երբ նրան մեղադրում էին հակաթուրքական գործողություններ վարելու մեջ և բանտարկում Վրաստանի Թիֆլիս քաղաքի Մետեխի բանտում։ Բանտում անցկացրած տարիներից հետո, 1898 թվականին նրան աքսորում են Օդեսա։ Այն գրված է առաջին դեմքով։


== Սյուժե ==
Պատմվածքի գլխավոր հերոսը Լևոնն է, ով 16-17 տարեկան, գունատ դեմքով, նիհար, նուրբ դիմագծերով տղա է։ Նրա հոր մահից հետո, ով մահացել էր տիֆ հիվանդությունից, մայրը նրան հանձնում է մի ատաղձագործի, որպեսզի սովորի ատաղձագործություն, սակայն տղան փախչում է արհեստանոցից և գնում ուսումնարան։ Ուսումնարանի վարձը վճարում էին մի քանի բարի մարդիկ։
Նա սիրահարվել էր տանտիրուհի սինյորա Ստեֆանիայի աղջկան՝ Լուիզային։ Լուիզան երգչուհի էր և պատրաստվում էր գնալ Իտալիա՝ ձայնը մշակելու։ Հրաժեշտի ժամանակ Լևոնը Լուիզային նվիրում է ծաղկեփունջ և գրիչ, որպեսզի նա գրի իրեն։ Լուիզային դիմավորելու է Կավալլարոն Միլանում։ Լևոնին հուզում է այդ հանգամանքը և վճռում, որ պետք է գնա Իտալիա՝ Լուիզային տեսնելու։ Նա սկսում է նվագել «Արքայական յախտա» անունով պանդոկում, որտեղ ամեն նվագի համար վաստակում էր 10 կոպեկ։ Լևոնն աստիճանաբար սկսում է վատ սովորություններ ձեռք բերել, բերանից այժմ խմիչքի հոտ էր գալիս։ Խմել նրան ստիպում էին նավաստիները, ովքեր հաճախակի էին այցելում այդ պանդոկ։ Նրան խորհուրդ են տալիս հեռանալ այդ վայրից, սակայն նա ասում է, որ շուտով գնալու է, արդեն հավաքել է 150 ռուբլի։
Մի քանի օր հետո նա թալանվում է սրիկաների կողմից, ովքեր գողանում են Լևոնի կոշիկները, կիթառը և բաճկոնը։ Իր աշխատած 150 ռուբլին նա պահում էր ձախ կոշիկի մեջ. փողը նա փաթաթել էր թղթի մեջ, դրել կրունկի կողմում, վրան կաշի խփել։ Նա չէր ցանկանում այն տանը պահել, քանի որ մայրը կարող էր գտնել և այլևս չվերադարձնել։ Նրանք դիմում են Իցկոյի հորը, սակայն որոնումներն անցնում են ապարդյուն։ Ահա այս ամենից հետո Լևոնին ասում են, որ Լուիզան ամուսնացել է Կավալլարոյի հետ։
Այս ամենը լսելուց հետո, Լևոնը ձևացնում է, թե ամեն ինչ կարգին է։ Առավոտ էր, Լևոնը չկար ու չկար, նրան փնտրում էին ամենուր, սակայն անարդյունք։ Այդ ժամանակ լսվեց անսովոր մի աղմուկ, դա Իցկոյի և երկու ոստիկանների ձայներն էին, որոնք բերում էին Լևոնին։ Նրան նավաստիները հանել էին «Խերսոն» շոգենավի տակից, որով երկու շաբաթ հետո նա պետք է մեկներ Իտալիա...


== Համանուն ֆիլմ ==
Շիրվանզադեի պատմվածքի հիման վրա նկարահանվել է համանուն ֆիլմը։ Ֆիլմի նկարահանումների ընթացքում օգտագործվել են արդիական տեխնիկա և տեխնոլոգիաներ։


== Տես նաև ==
Ալեքսանդր Շիրվանզադե


== Ծանոթագրություններ ==
Ալեքսանդր Խալիֆման

Ալեքսանդր Վալերիի Խալիֆման (ռուս.՝ Александр Валерьевич Халифман, հունվարի 18, 1966(1966-01-18), Լենինգրադ, ՌԽՖՍՀ, ԽՍՀՄ), ռուսաստանցի շախմատիստ, միջազգային գրոսմայստեր (1990)։
ՖԻԴԵ-ի վարկածով աշխարհի չեմպիոն (1999)։ Ռուսաստանի կազմում համաշխարհային օլիմպիադաների եռակի չեմպիոն (1992, 2000, 2002)։ Ռուսաստանի թիմի կազմում աշխարհի թիմային առաջնության հաղթող (1997)։ 1996 թ. Ռուսաստանի չեմպիոն։ Սանկտ Պետերբուրգի կրկնակի չեմպիոն (1996, 1997)։ 1986 Եվրոպայի պատանեկան չեմպիոն։ 1982 թ. ԽՍՀՄ պատանեկան չեմպիոն։
Առավելագույն գործակիցը՝ 2702 (հոկտեմբեր 2001, հունվար - ապրիլ 2003)։
Սովորել է Լենինգրադի պետական համալսարանի մաթեմատիկա-մեխանիկական ֆակուլտետում (ընդունվել է 1986 թ.), բայց չի ավարտել, ինչի համար չի ափսոսում։
1999 թ. Խալիֆմանը հաղթել է Լաս Վեգասում նոկաուտ համակարգով անցկացված ՖԻԴԵ-ի աշխարհի առաջնությունում։ Այդ մրցաշարին հրաժարվել էին մասնակցել աշխարհի երկու ուժեղագույն շախմատիստներ՝ Գարի Կասպարովը և Վիշվանաթան Անանդը։
Սկզբնախաղային տեսությանը վերաբերող հանրաճանաչ գրքերի հեղինակ է։ Շախմատային դպրոցի կազմակերպիչ։


== Վարկանիշի փոփոխության գծապատկեր ==


== Ծանոթագրություններ ==


== Գրականություն ==
Несис, Геннадий Ефимович Александр Халифман։ «Литера», 2000. - ISBN 978-5-9263-0041-0
Nesis G. E. Khalifman։ life & games. - London։ Everyman Chess, 2000. - ISBN 1-85744-212-1


== Արտաքին հղումներ ==
Անձնական էջը ՖԻԴԵ-ի կայքում
Անձնական էջը Chessgames բազայում
Անձնական էջը 365chess.com կայքում
Ռապսոդներ

Ռապսոդներ, էպիկական պոեմների հին հունական թափառաշրջիկ կատարողներ։ Ի տարբերություն աեդոսների՝ էպիկական երգի կատարողների, ռապսոդները բանավոր և գրավոր ավանդույթով արդեն ամրապնդված էպիկական պոեմների տեքստը, հատկապես Հոմերոսինը, արտասանել են երգելով, առանց նվագակցության։ Հին Հունաստանի դասական շրջանում (մ․թ․ա․ 5-րդ-4-րդ դարերում) ռապսոդների արվեստը դարձավ թատերական արվեստի մաս և, նվագակցությամբ արտասանության բնույթ ստանալով, գոյատևեց մինչև ուշ անտիկ աշխարհի սկիզբը (մ․թ․ա. 1–ին դար)։
Վարդանյան ընտանիք բարեգործական հիմնադրամ

Վարդանյան ընտանիք բարեգործական հիմնադրամ (անգլ.՝ Vardanyan Family Charity Foundation), Հայաստանում գործող բարեգործական հիմնադրամ։


== Պատմություն ==
Հիմնադրամի հիմնական գործունեությունը սկիզբ է առնում 2010-ականների սկզբից։ Այն հիմնադրել է գործարար, «Գրանդ Հոլդինգ» կորպորացիայի հիմնադիր և ղեկավար Հրանտ Վարդանյանը։ Հոր մահից հետո հիմանադրամի ղեկավարությունը ստանձնել են որդիները՝ Միքայել և Կարեն Վարդանյանները։
Այժմ հիմնադրամի տնօրենն է Արամ Ղազարյանը։


== Միջոցառումներ և նախագծեր ==
Յուրաքանչյուր տարվա սեպտեմբերի 1-ին հիմնադրամը նվերներ է բաժանում դպրոցականներին, տարվա ընթացքում հանդես է գալիս` որպես տարբեր միջոցառումների հովանավոր։ 2013 թվականին Տավուշի  մարզում հիմնադրամը մեկ տարվա ընթացքում կատարել է ավելի քան 1 միլիոն ԱՄՆ դոլարի բարեգործություն։ 2013 թվականին 300 հազար ԱՄՆ դոլար է նվիրաբերել Հայաստան համահայկական հիմնադրամին։


=== Երևանի 2800-ամյակին նվիրված այգի ===

Հիմնադրամի գործունեությունը առավել ուշադրության է արժանացել 2019 թվականի մայիսին, երբ բացվել է հիմնադրամի կողմից բարեկարգված Երևանի 2800-ամյակին նվիրված այգին։ Դեռ 2017 թվականին բարեգործական հիմնադրամը պարտավորվել է բարեկարգել Երևանի հիմնադրման 2800-ամյակի առիթով Ալեքսանդր Մյասնիկյանի հուշարձանի հետնամասում գտնվող այգին, ինչպես նաև բարեկարգումից հետո իր վրա վերցնել 99 տարով այգու խնամքը։ Որոշ օբյեկտիվ պատճառներով շինարարությունը երկարաձգվել է և ավարտվել Երևանի 2800-ամյակի հաջորդ տարում, իսկ այգու բացումը տեղի է ունեցել 2019 թվականի մայիսի 10-ին:


== Գնահատականներ ==
Համաձայն 2015 թվականին «Բիզնեսի բարոյականության և սոցիալական պատասխանատվության հիմնախնդիրները Հայաստանի Հանրապետությունում» աշխատության, նշանակալից է Վարդանյան ընտանիք բարեգործական հիմնադրամի «բարեգործական ներդրումներն ու սոցիալական պարտականությունների կատարումները Հայաստանի ու Արցախի տնտեսությունների տարբեր ոլորտներում»։


== Ծանոթագրություններ ==
Ռեալ Սոսիեդադ ՖԱ

«Ռեալ Սոսիեդադ», իսպանական ֆուտբոլային ակումբ Սան Սեբաստիանից։ Ռեալ Սոսյեդադի լավագույն տարիները եղել են 1980-1982 թվականները։ Այս ընթացքում այն 2 անգամ նվաճել է Լա Լիգան (1980-1981 և 1981-1982) և 1 անգամ՝ Իսպանիայի սուպերգավաթը (1982)։


== Նվաճումներ ==
Լա ԼիգաՀաղթող (2). 1980–81, 1981–82Իսպանիայի գավաթՀաղթող (2). 1909, 1986–87Իսպանիայի սուպերգավաթՀաղթող (1). 1982Սեգունդա ԴիվիզիոնՀաղթող (3). 1948–49, 1966–67, 2009–10


== Ներկա կազմ ==
2017 թվականի օգոստոսի 22-ի դրությամբ
Նշում. Դրոշները ցույց են տալիս ազգային հավաքականը ինչպես սահմանված է ՖԻՖԱ-ի իրավասության կանոններում: Խաղացողները կարող են ունենալ 1-ից ավելի ոչ-ՖԻՖԱ-ի քաղաքացիություն:


== Արտաքին հղումներ ==
Ռեալ Սոսիեդադի պաշտոնական կայքը
Ռեալ Սոսիեդադի պաշտոնական Տվիտերի էջը
Ռեալ Սոսիեդադի պաշտոնական Ֆեյսբուքի էջը
Ռեալ Սոսիեդադի պաշտոնական Ինստագրամի էջը
Ռեալ Սոսիեդադը transfermarkt-ում
Ռեալ Սոսիեդադը futbol24.com-ում
Ռեալ Սոսիեդադը soccerway.com կայքում
Ռեալ Սոսիեդադը Լա Լիգայի պաշտոնական կայքում
Ռեալ Սոսիեդադը ՈՒԵՖԱ-ի պաշտոնական կայքում
FOX8

FOX8, Ավստրալիական կաբելային և արբանյակային հեռուստաընկերություն, պատկանում է Foxtel ընկերությանը (Fox և News Corporation դուստր ընկերություն)։ Հեռարձակվում է 1995 թվականի հոկտեմբերի 23-ից։ Բարձր պարզության ֆորմատով սկսել է հեռարձակվել 2009 թվականի նոյեմբերի 15-ից։


== Արտաքին հղումներ ==
Պաշտոնական կայք (անգլերեն)


== Ծանոթագրություններ ==
Ստարայա Տուկլյա

Ստարայա Տուկլյա (ռուս.՝ Старая Тукля), գյուղ Ռուսաստանի Ուդմուրթական հանրապետության Ուվինսկի շրջանի կազմում։
Բնակչությունը 2008 թվականին գրանցված տվյալներով կազմում էր 45 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեյ Լան Ֆանի տուն-թանգարան

Մեյ Լան Ֆանի տուն-թանգարան (չինարեն ավանդ. 梅蘭芳紀念館, հեշտ. 梅兰芳纪念馆 , պինին: Méi Lánfāng Niàn Guǎn), բացվել է 1986 թվականի նոյեմբերի 27-ին Պեկինում։


== Թանգարանի մասին ==
Թանգարանը բացվել է Պեկինի Հուգոսիձե փողոցի տուն 9 հասցեում, որտեղ Մեյ Լան Ֆանն ապրել է իր կյանքի վերջին 10 տարիները։ Տունն ինքը տիպիկ է ներկայացնում Պեկինի ճարտարապետական համալիրի համար քառակուսի ներքնագավիթի հետ միասին։ Բակի մակերեսը կազմում է 1000 մ2։
Թանգարանի հիմնադրումից հետո այստեղ հանձնել են բազմաթիվ իրեր և գրական նյութեր, որը Մեյ Լան Ֆանի ընտանիքը նվիրել էր պետությանը 1962 թվականին։
Թանգարանում այժմ գործում է չորս ցուցասրահ։
Մակագրությունը թանգարանի ցուցանակների համար կատարել է Չինաստանի Կոմունիստական Կուսակցության Կենտրոնական Կոմիտեի հինգերորդ գլխավոր քարտուղար` Դեն Սյաոպինը։


== Հասցե ==
Թանգարանը գտնվում է Պեկինի, Սիչեն շրջանի, Հուգոսիձե փողոցի, տուն 9 հասցեում։
Հեռախոսահամար` +86 (10) 83223598:


== Աշխատանքային ժամեր ==
Թանգարանը բաց է յուրաքանչյուր օր 9-ից մինչև 16-ը, բացի երկուշաբթի օրվանից։


== Ծանոթագրություններ ==


== Արտաքին հղումներ ==
Дом-музей Мэй Ланьфана(չին.)
Дом-музей Мэй Ланьфана(անգլ.)
Բազան (Ուսայի վտակ)

Անվան այլ կիրառումների համար տե՛ս՝ Բազան (այլ կիրառումներ)Բազան  (ռուս.՝ Базан ), գետ Ռուսաստանում, հոսում է Կեմերովսկի շրջանում։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վեխինգեն

Վեխինգեն  (գերմ.՝ Wechingen), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 1378 մարդ է (2010 թվականի դեկտեմբերի 31–ի տվյալներով)։ Զբաղեցնում է 24.02 կմ² տարածք։ Պաշտոնական կոդ՝ 09 7 79 226։


== Ծանոթագրություններ ==


== Արտաքին հղումներ ==
Պաշտոնական էջ
Էյֆելյան կամուրջ

Էյֆելյան կամուրջ (ռումիներեն՝ Podul Eiffel), Արևելյան Կարպատներից սկիզբ առնող և Դանուբ թափվող Պրուտ գետի վրա կառուցված կամուրջ, որը ներկայումս հանդիսանում է Ռումինիայի և Մոլդովայի Հանրապետությունների թվով ութ առանձնացված միջպետական սահմանագծերից մեկը։
Նախագծվել է աշխարհահռչակ ճարտարապետ Գուստավ Էյֆելի կողմից (Փարիզի Էյֆելյան աշտարակի հեղինակը)։ Վերջինիս նախագծած կամուրջը կառուցվել է 1877 թվականին և ազդարարել ռուս-թուրքական 1877-1878 թվականների պատերազմի (այդ թվում՝ Ռումինիայի անկախության պատերազմի) սկիզբը։


== Պատմություն ==
Վալախիա-Մոլդովայի միացյալ իշխանության և Ռուսական կայսրության միջև կնքված Բուխարեստի դաշնակցային պայմանագրից հետո 1872 թվականի մայիսի 18-ին ռուս դիվանագետ, գործակալ Իվան Ալեքսեևիչ Զինովևը և Գեորգի Կոստաֆորուն կնքում են երկաթուղային հանգույցի ստեղծման վերաբերյալ կոնվենցիա, որը վավերացվում է մյուս տարվա հունվարի 21-ին։
1874 թվականի օգոստոսի 1-ին պայմանավորվածության համաձայն երկաթուղին բացվում է։ 1875 թվականի հունիսի 1-ին ռուսական կայսերական բանակը զբաղեցնում է Քիշինյով-Կորնեշտի-Ունգենի երկաթգիծը՝ Թուրքիայի դեմ Ռումինիայի տարածքում պատերազմական գործողություններ սանձազերծելու նպատակով։
1876 թվականի Պրուտ գետի ջրհեղեղից հետո Բեսարաբիան և Ռումինիան միմյանց կապող երկաթուղային այս կամուրջը գրեթե ամբողջությամբ ավերվում է։ Երկաթուղային բաժանմունքը այն վերակառուցելու համար Ֆրանսիայից այստեղ է կանչում ականավոր ճարտարապետ Գուստավ Էյֆելին, ով էլ նախագծում է նոր կառույցը ռուս-թուրքական առճակատումների մեկնարկից ընդամենը երեք օր առաջ։
1877 թվականին սկսվում է պատերազմը և ռուսական բանակը՝ անցնելով կամուրջը, նախապատրաստվում է վճռական ռազմական գործողությունների։ Մինչ օրս Էյֆելյան կամուրջը շարունակում է մնալ ռազմավարական կարևոր նշանակություն ունեցող կառույց՝ սահմանապահների հսկողության ներքո։


== Տես նաև ==
Էյֆելյան աշտարակ
Ռումինիայի անկախության պատերազմ


== Ծանոթագրություններ ==
Տրոիցկի Սկիտ (գյուղ, Արզամասկի շրջան)

Տրոիցկի Սկիտ (ռուս.՝ Троицкий Скит), գյուղ Ռուսաստանի Նիժնի Նովգորոդի մարզի Արզամասկի շրջանի կազմում։
Բնակչությունը վերջին գրանցված տվյալներով կազմում էր 147 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էմանուել Մակրոն

Էմանուել Մակրոն (ֆր.՝ Emmanuel Macron, դեկտեմբերի 21, 1977(1977-12-21)[…], Ամյեն, Ֆրանսիա), ֆրանսիացի քաղաքական գործիչ, Ֆրանսիայի նախագահ, 2017 թվականի մայիսի 14-ից, նախկին բիզնեսմեն։ 2014 թվականի օգոստոսի 26-ին նշանակվել է Ֆրանսիայի էկոնոմիկայի, արդյունաբերության և թվային գործերի նախարար՝ Մանուել Վալսի կառավարությունում։ Հրաժարականի դիմում է ներկայացրել 2016 թվականի օգոստոսի 30-ին։ Անցնելով երկրորդ փուլ, հաղթել է նախագահական ընտրություններում։


=== Քաղաքական հայացքներ ===
Մակրոնը եվրոպակենտրոն հայացքների կրող է և համոզված ատլանտիստ։ Նա բաց դռների քաղաքականության կողմնակից է, ի տարբերություն ժամանակակից այլ սոցիալիստների։ Կողմնակից է հատուկ ծառայություններին, բանակին և ոստիկանությանը հատկացվող գումարների ավելացմանը։ Հակաահաբեկչական լայնամասշտաբ օպերացիաների իրականացման կողմնակից է։ Նա դեմ է մշտապես արտահայտվում կրոնական զգացմունքների բացահայտ արտահայտմանը, սակայն նշում է, որ գործող կրոնական օրենսդրությունը չափազանց խիստ է։ Մինչ վերջերս իրեն համարում էր ավանդապահ կաթոլիկ։
Ներքին քաղաքականության շրջանակներում իրեն համարում է եվրոպական ֆեդերալիստ, ով պատրաստ է համագործակցել Մարտին Շուլցի հետ, եթե վերջինս դառնա Գերմանիայի կանցլեր։ Կողմնակից է արտասահմանյան ներդրումների կրճատմանը, ԵՄ- Կանադա առևտրաարդյունաբերական հարաբերությունների զարգացմանը։ Դեմ է արտահայտվում Պաղեստինի ճանաչմանը՝ որպես ՄԱԿ-ի ինքնիշխան սուբյեկտ։
2006- 2009 թվականներին անդամակցել է Ֆրանսիայի սոցիալիստական կուսակցությանը։


== Քաղաքական գործունեություն ==
Երիտասարդ հասակում, Մակրոնը երկու տարի աշխատել է  Քաղաքացիներ և Հանրապետականեր Տեղաշարժ կուսակցությունում, բայց նա երբեք չի դարձել այդ կուսակցության անդամ։ Մակրոնը աշխատել է որպես Փարիզի  քաղաքապետ  Գյորգիս Սարեի օգնական։ Մակրոնը եղել է Սոցիալիստական կուսակցության անդամ, 2006 թվականին 24 տարեկանում Մակրոնը առաջադրեց  իր անդամակցությունը  այդ կուսակցություննում և մնաց այդ կուսակցության անդամ մինչև 2009 թվականը։
Մակրոնը հանդիպել է  Ֆրանսուա Օլանդի հետ 2006 թվականին և միացել նրա աշխատակազմին մինչև 2010 թվականը։ 2007 թվականին Մակրոնը փորձեց մասնակցել  Ազգային Ժողովի ընտրություններին  Պիկարդիա երկրամասից  Սոցիալիստական Կուսակցության անունից, սակայն նրա դիմումը մերժվեց։ 2010 թվականին Մակրոնը հնարավորություն ստացավ աշխատել, որպես վարչապետ՝ Ֆրանսուա Օլանդի աշխատակազմի ղեկավարի տեղակալ, բայց նա մերժեել է առաջարկը։


== Անձնական կյանք ==
2007 թվականին ամուսնացել է ֆրանսերենի ուսուցչուհի Բրիջիտ Տրյոնեի հետ, ով նրանից 24 տարով մեծ է, և ում Էմանուելը սիրահարված է եղել դեռ դպրոցական տարիքից։


== Ծանոթագրություններ ==


== Արտաքին հղումներ ==
Էմանուել Մակրոն(չաշխատող հղում)
Էմանուել Մակրոն - Հեղափոխություն
Եժովկա (գյուղ, Դուվանսկի շրջան)

Անվան այլ կիրառումների համար տե՛ս՝ ԵժովկաԵժովկա (ռուս.՝ Ежовка, բաշկիրերեն՝ Ежовка), գյուղ Ռուսաստանի Բաշկորտոստան հանրապետության Դուվանսկի շրջանի կազմում։
Բնակչությունը 2002 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դառնափուշ

Դառնափուշ (լատ.՝ Xanthium), դառնուկ, աստղածաղկազգիների (բարդածաղկավորներ) ընտանիքի միամյա խոտաբույսերի ցեղ։ Հայտնի է 30 (այլ տվյալներով՝ 70) տեսակ։


== Հայաստանում ==
ՀՀ-ում՝ 3 տեսակ՝

դառնափուշ ասեղնավոր լատ.՝ X. spinosum,
դառնափուշ իտալական լատ.՝ X. italicum
դառնափուշ խպիպաձեվ լատ.՝ X. strumarium։


== Տարածում ==
Տարածված է գրեթե բոլոր մարզերում։ Աճում է ճամփեզրերին, առուների ափերին, աղբոտում ցանքերն ու տնկարկները։


== Կենսաբանական նկարագիր ==
Ցողունը ճյուղավորվող է, բարձրությունը՝ մինչև 1 մ։ Տերևները հերթադիր են, եռաբլթակ։ Ծաղկաբույլը հասկանըման է կամ ողկուզանման, ծաղիկները՝ կանաչավուն։ Ծաղկում է օգոստոս-սեպտեմբերին։ Պտուղն էլիպսաձև է՝ պատված կեռ փշերով։ Սերմը երկու երկարավուն սերմիկներով տուփիկ է։


== Նշանակություն և կիրառում ==
Թունավոր է։ Դեղաբույս է. պարունակում է ալկալոիդներ, յոդ։ ժողովրդական բժշկության մեջ օգտագործում են խպիպի, մաշկ, հիվանդությունների, դիզենտերիայի բուժման նպատակով։
Այմորեսի գավառ

Այմորեսիի գավառ (պորտ.՝ Microrregião de Aimorés) գավառ Բրազիլիայում, մտնում է Մինաս Ժերայս նահանգի մեջ։ Մտնում է Վալի դու Ռիու Դուսի նահանգի մարզի մեջ։ Բնակչությունը կազմում է 143 478 մարդ 2006 թվականի տվյալով։ Զբաղեցված տարածքը 8328,693 կմ²։ Բնակչության խտությունը 17,2 մարդ/կմ²։


== Վիճակագրություն ==
Համախառն ներքին արտադրանքը կազմել է 571 279 096,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 3 920,57 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,716


== Գավառի կազմ ==
Գավառի կազմի մեջ են մտնում հետևյալ համայնքները.

Այմորես
Ալվարենգա
Կոնսեյսան դի Իպանեմա
Կոնսելեյրու Պենա
Կուպարակի
Գոյաբեյրա
Իպանեմա
Իտուետա
Մուտուն
Պոկրանի
Ռեսպլենդոր
Սանտա Ռիտա դու Իտուետու
Տապարուբա
Աշոտ Մամաջանյան

Աշոտ Պետրոսի Մամաջանյան (մայիսի 26, 1908(1908-05-26), Բաթում, Ռուսական կայսրություն - ապրիլի 15, 1994(1994-04-15), Երևան, Հայաստան), հայ նկարիչ։ ՀԽՍՀ վաստակավոր նկարիչ (1965)։
Նկարչուհի Գայանե Մամաջանյանի հայրն է։


== Կենսագրություն ==
ԽՄԿԿ անդամ 1944 թվականից։ 1930 թվականին ավարտել է Երևանի գեղարվեստա-արդյունաբերական տեխնիկումը, աշակերտել Հակոբ Կոջոյանին։
Աշխատել է հաստոցային գրաֆիկայի, գրքի ձևավորման և պլակատի բնագավառներում, ստեղծել է մատենանիշեր։ 1937-1938 թվականներին ձևավորել է Հովհաննես Թումանյանի և Ղազարոս Աղայանի, 1939 թվականին՝ «Սասունցի Դավիթ» էպոսի 1000-ամյակին նվիրված (ռուսերեն) հոբելյանական միհատորյակները։ Գործերից են՝ «Հին Երևանը» (1932-1940 թվականներ, գունավոր լինոփորագրություն), «Երևան-Էրեբունի» (1968 թվական, մենատիպ), «Ձիախաղեր» և «Իմ Հայաստանը» (1970-1980 թվականներ, գունավոր օֆորտ, աքվատինտա) նկարաշարերը, «Վարդան Մամիկոնյան» (1943 թվական, վիմագրություն)։
Ունեցել է անհատական ցուցահանդեսներ Երևանում (1942, 1961, 1980, 1988)։


== Երկեր ==
Ա. Պ. Մամաջանյան, «Փորագրանկարչություն, տեսակներն ու աշխատաձևերը», Երևան, Լույս, 1987 թ., 119 էջ, 110 նկար։


== Գրականություն ==
Դևրիկյան, Գ., Աշոտ Մամաջանյան։ (Ալբոմ), Երևան։ Հայաստան, 1976
Կատալոգ Ա. Մամաջանյանի ցուցահանդեսի։ Երևան, 1942 թ.։
Г. Акопян, Ашот Мамаджанян (Буклет), Ереван, 1971 г.


== Ծանոթագրություններ ==
Ապագայի շոկ

Ապագայի շոկ կամ Ֆուտուրշոկ (անգլ.՝ Future Shock), տեխնոլոգիական և սոցիալական առաջընթացի տեմպերի արագացմամբ պայմանավորված շրջապատող միջավայրում արագընթաց և ռադիկալ փոփոխությունների մարդու կամ հասարակության հոգեբանական ռեակցիա։ Եզրն առաջին անգամ գործածել է սոցիոլոգ և ապագայաբան Էլվին Թոֆլերը իր 1970 թվականին լույս տեսած համանուն «Ապագայի շոկ» աշխատությունում։
Սակայն Թոֆլերի կողմից նկարագրած երևույթը, հավանաբար, հարկավոր է անվանել «իրականության շոկ», քանի այդ շոկը պայմանավորված է մարդու պատկերացումների և շրջակա միջավայրում արդեն տեղի ունեցած փոփոխությունների բախմամբ։ Իրականության շոկն առաջանում է իրականության և մարդու գիտակցության մեջ իրականության պատկերի (մարդ չի հասցրել ադապտացվի) անհամապատասխանությամբ։ Նման անհամապատասխանությունը ծագում է փոփոխություններից, հատկապես իրադարձությունների, գիտելիքների հոսքի, գիտության, տեխնիկայի, տարբեր տեսակի տեղեկությունների արագընթաց և ուժեղացող ճնշմամբ։
20-րդ դարավերջին ապագայաբանության և տրանսհումանիզմի զարգացման կապակցությամբ սկսվել է ձևավորվել դեռևս դեպի ապագան այդքան հեռու չտարածված ապագայի ամբողջական տեսլականը և պատկերացումը։ Հասարակության և մարդու առջև ի մի է եկել ոչ միայն տեղի ունեցող փոփոխությունները, այլ նաև սպասվող փոփոխությունների ադապտացման խնդիրը։ Այսինքն ադապտացման պահանջվող արագությունը դարձել է ավելի արագ, քան Էլվին Թոֆլերի ժամանակ։
Հասարակությունը ընդհանուր առմամբ գիտակցում է իր հեռանկարը, սակայն որոշ մարդիկ ավելին են իմացել տեխնոլոգիական զարգացման հեռանկարների մասին, քան մեծամասնությունը։ Ավելի առաջադեմ տեխնոլոգիայի հետ բախումը, քան մարդուն արդեն ծանոթ տեխնոլոգիան, կարող է ապագայի շոկի առաջացման պատճառ հանդիսանալ։


== Գրականություն ==
Toffler, Alvin // Future Shock, 1999, ISBN 0-8085-0152-6
Պուերտո Ռիկո

Պուերտո Ռիկո (իսպ.՝ Puerto Rico – «հարուստ նավահանգիստ»), պաշտոնական անվանում՝ Պուերտո Ռիկոյի ազատ միավորված պետություն (իսպ.՝ Estado Libre Asociado de Puerto Rico), կամ Պուերտո Ռիկոյի համագործակցություն (անգլ.՝ Commonwealth of Puerto Rico), ԱՄՆ-ից կախում ունեցող տարածք «չներառված կազմակերպված տարածքի» կարգավիճակով (գտնվում է ԱՄՆ ղեկավարության ներքո՝ չհանդիսանալով նրա անկապտելի մասը)։ Պուերտո Ռիկոյի տարածքում ԱՄՆ Սահմանադրությունը գործում է սահմանափակ, գերագույն իշխանությունը պատկանում է ԱՄՆ կոնգրեսին, սակայն տարածքն ունի իր ինքնավարության համակարգը։
Տեղակայված է Կարիբյան ծովում՝ Մեծ Անտիլյան կղզիների խմբին պատկանող Պուերտո Ռիկո կղզու և նրան հարակից մի շարք փոքր կղզիների վրա։
Պուերտո Ռիկոն ունի իր սահմանադրությունը, օրենսդիր, գործադիր ու դատական իշխանությունները։ ԱՄՆ-ի հետ կապը պահպանվում է ընդհանուր քաղաքացիության, արժույթի ու պաշտպանության միջոցով։ Տարածքի կարգավիճակի վերաբերյալ օրենսդրական ստույգ հիմքի բացակայության պատճառով այդ հարցն ակտիվորեն քննարկվում է կղզում, ԱՄՆ-ում ու ՄԱԿ-ում։ 2000 թվականին ԱՄՆ նախագահ Բիլ Քլինթոնի հանձնարարությամբ ստեղծվել է Պուերտո Ռիկոյի կարգավիճակի հարցով հատուկ հանձնաժողով (անգլ.՝  President's Task Force on Puerto Rico's Status):
Իր զեկույցում հանձնաժողովը հաստատել է ընթացիկ կարգավիճակն ու առաջարկել կղզու քաղաքացիներին տալ ինքնորոշման իրավունք։ Ենթադրվում է, որ այդ գործընթացի շրջանակներում Պուերտո Ռիկոյի բնակիչները կընտրեն երեք տարբերակներից մեկը՝ ընթացիկ կարգավիճակի ամրագրում, ընդգրկում ԱՄՆ-ի կազմում որպես նահանգ կամ անկախացում։ Համապատասխան օրինագիծը ներկայացվել է Կոնգրեսի քննարկմանը։
2012 թվականին տեղի է ունեցել երկու փուլից բաղկացած հանրաքվե Պուերտո Ռիկոյի կարգավիճակի որոշման նպատակով։ Առաջին փուլում տարածքի բնակիչները քեվերակել են հօգուտ քաղաքական կարգավիճակի փոփոխության. դրա օգտին քվերակել է ընտրողների 54%-ը։ 2012 թվականի նոյեմբերի 6-ին տեղի է ունեցել հանրաքվեի երկրորդ փուլը. ընտրողների 65%-ը քվերակել է տարածքը ԱՄՆ 51-րդ նահանգ դարձնելու, 31%-ը՝ տարածքին ԱՄՆ կազմում սուվերեն միավորված պետության կարգավիճակ տալու օգտին։ Ընտրողների 4%-ն է քվերակել տարածքի լիակատար անկախության օգտին (այլ տվյալներով՝ ընտրողների 61,15 %-ը քվերակել է ԱՄՆ-ի հետ միանալու, 33,31 %-ը՝ կղզեխմբին ԱՄՆ-ի հետ միություն կազմող սուվերեն իավորված պետության կարգավիճակի շնորհման, իսկ 5,53 %-ը՝ անկախության օգտին)։ Պուերտո Ռիկոյի՝ ԱՄՆ-ի կազմում վերջնականապես ընդգրկվելու համար անհրաժեշտ է ԱՄՆ Կոնգրեսի որոշումը։
Պուերտո Ռիկոյի քաղաքացիներն ունե երկակի քաղաքացիություն՝ Պուերտո Ռիկոյի ու ԱՄՆ-ի, սակայն իրավունք չունեն մասնակցելու ԱՄՆ նախագահի ընտրություններին։


== Ծանոթագրություններ ==
Ադամակերտի վանք

Ադամակերտի վանք, հայկական վանք Թուրքիայի Ադամակերտ քաղաքում։ Ըստ Թովմա Արծրունու, այստեղ է թաղված V դարի եկեղեցական գործիչ և գիտնական, սպարապետ Վահան Մամիկոնյանի մորեղբայր Աղան Արծրունին։


== Ծանոթագրություններ ==
Նևիլ Դեդե

Նևիլ Թանաս Դեդե (ալբ․՝ Nevil Thanas Dede, հունվարի 10, 1975(1975-01-10) կամ հոկտեմբերի 10, 1975(1975-10-10), Տիրանա, Ալբանիա), ալբանացի ֆուտբոլիստ և ֆուտբոլային մարզիչ։ Ներկայումս Ալբանիայի՝ մինչև 19 տարեկան կանանց ազգային հավաքականի գլխավոր մարզիչն է։


== Կենսագրություն ==
1994 թվականից մինչև 2008 թվականը խաղացել է «Տիրանա» ֆուտբոլային ակումբում, բացառությամբ 2004-2006 թվականների, երբ խաղացել է «Էլբասանի» թիմի կազմում։ Իր կարիերայի ընթացքում Դեդեն Ալբանիայի չեմպիոն է դարձել ինը անգամ (ութ անգամ «Տիրանայի» հետ, մեկ անգամ՝ «Էլբասանիի» հետ), հինգ անգամ նվաճել է Ալբանիայի գավաթը, վեց անգամ՝ Սուպերգավաթը (բոլորը՝ «Տիրանայի» կազմում)․ համարվում է «Տիրանայի» ամենատիտղոսակիր ֆուտբոլիստը դարպասապահ Բլենդի Նալբանիի հետ։ Մեկ մրցաշրջան անցկացրել է Չինաստանում. 2008 թվականին խաղացել է« Գուանչժո Ֆուլի» ֆուտբոկային ակումբում և Չինաստանի ֆուտբոլային առաջնությունում թիմի հետ գրավել է 11-րդ տեղը։ Իր կարիերայի վերջին մրցաշրջանն (2008/09) անցկացրել է «Էլբասանի» թիմի կազմում։
Ալբանիայի ֆուտբոլի ազգային հավաքականի կազմում առաջին անգամ հանդես է եկել 1995 թվականին և ընդհանուր առմամբ անցկացրել 30 հանդիպում, ընդ որում, չի խաղացել ազգային հավաքականի կազմում 1997-1999 թվականներին և 2005 թվականին։ Ամենաշատ թվով հանդիպումներն անցկացրել է 2007 թվականին (ազգային հավաքականի կազմում վերջին տարվա ընթացքում)՝ թվով 11 հանդիպում։
Մարզչական կարիերան սկսել է «Սկենդերբեու» թիմում որպես օգնական։ Երեք անգամ որպես մարզիչ գլխավորել է «Տիրանան» . 2009/10 մրցաշրջանում նա ղեկավարել է թիմն ընդամենը մեկ ամիս, իսկ հաջորդ մրցաշրջանում դառնալով գլխավոր մարզիչ՝ Դեդեն և ակումբը, չնայած Ալբանիայի Սուպերլիգայում անհամոզիչ ելույթներին, նվաճել են գավաթը. 2013 թվականի փետրվարին նա երրորդ անգամ է գլխավորել ակումբը և նրա հետ աշխատել մինչև հոկտեմբեր։ Նաև 2012 թվականին մարզել է «Լյուֆտետարի» թիմին, որն ըստ  2012/13 մրցաշրջանի արդյունքների՝ դուրս է եկել Ալբանիայի բարձրագույն լիգա։


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում(անգլ.)
Պիանելա

Պիանելա (իտալերեն՝ Pianella), քաղաք Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 7788 մարդ (2004 թ.-ի տվյալներով)։ Խտությունը՝ 163 մարդ/կմ²։ Տարածքը՝ 46 կմ²։ Փոստային ինդեքս` 65019։ Հեռախոսային կոդ` 085։


== Արտաքին հղումներ ==
Բնակավայրի պաշտոնական կայք (իտալ.)
Հելիոկլոս

Հելիոկլոս (Հելիոկլոս Դիկեոս, հին հունարեն՝ Ηλιοκλής), Հունա-Բակտրիական թագավորության վերջին տիրակալը։ Կառավարել է մ.թ.ա. 140-130 թթ.: Եվկրատիդոսի որդին և հաջորդը։ Իշխանության է եկել դավելով սեփական հոր դեմ և անձամբ նրան սպանելով։ Կառավարման վերջում Բակտրիան գրավվել է Ամու-Դարյայի հակառակ ափից թափանցած յուեչժենների ցեղի կողմից, իսկ նրա բանակի մնացած մասը անցնելով Հինդուկուշը, հաստատվել է Արահոզիայում, տարածքներ խլելով Հունա-Հնդկական թագավորությունից։
Ռոսինանտ

Ռոսինանտ (Իսպաներեն արտասանություն՝ [roθiˈnante]), Միգել դե Սերվանտեսի «Դոն Կիխոտ» վեպում Դոն Կիխոտի ձին։ Շատ դեպքերում Ռոսինանտը ոչ միայն Դոն Կիխոտի ձին է, այլ նաև նրա նմանակը. Դոն Կիխոտի պես նա մարդախույս է, ներգրավվում է այնպիսի գործերում, որը նրա կարողություններից վեր է։


== Ծագումնաբանություն ==
Իսպաներեն rocín (ռոսին) բառը նշանակում է աշխատավոր կամ ցածրակարգ ձի, բայց նաև կարող է վերաբերվել անտառաճանաչ կամ անգրագետ մարդուն։ Նման բառեր են նաև ֆրանսերենի՝ roussine, rosse-ը, պորտուգալերենի՝ rocim, իտալերենի ronzino-ն։ Բառի ծագումնաբանությունը հստակ չէ։
Իսպաներենում ante վերջավորությունը ունի մի քանի իմաստ և կարող է օգտագործվել և որպես առանձին բառ, և որպես վերջածանց։ Իմաստներից մեկը է «նախկին» կամ «նախորդ»։ Այլ իմաստը «դիմացում»-ն է։ Որպես վերջածանց իսպաներենում մակբայական է, rociante այս դեպքում նշանակում է որպես rocín գործող։

Գրքի գլուխ 1-ինում Սերվանտեսը նկարագրում է, թե ինչպես է Դոն Կիխոտը անվանել ՌոսինանտիՉորս օր մտածում էր, թե ինչ անուն տա ձիուն, որովհետև խորհում էր, թե անթույլատրելի է, որ այսքան հռչակավոր ասպետի այսչափ լավ մի ձի երևելի անուն չունենա։


== Տեսք ==
Վան Փիս անիմեի և մանգայի կերպարներից մեկը Դոնկիխոտ Ռոսինանտը ստեղծված է ձիու կերպարի հիման վրա։


== Ծանոթագրություններ ==